David Pellicer guanya la X Biennal de Pintura
14 de maig de 2021

Carcaixent

Ahir va tindre lloc a la Sala d’Exposicions Paulino Peris Guerola, l’acte de lliurament del premi de la X edició de la Biennal de Pintura “Ciutat de Carcaixent” que organitza l’Ajuntament de Carcaixent junt amb l’Associació Pictòrica. David Pellicer García amb la seua obra, Purple Cyclorama, va ser el guanyador del certamen guardonat en 3.000€. Les obres d’Alexis Hernández i Joan Cogollos van rebre menció d’Honor.

L’acte va servir per inaugurar l’exposició de la Biennal que estrena nova ubicació ja que tradicionalment l’exposició de les obres finalistes s’havia celebrat a la Biblioteca. Per a esta X edició s’han presentat un total de 64 obres, de les quals el jurat en va seleccionar 15 que són les que formen part de l’exposició que es podrà visitar fins el 23 de maig en horari de 19 a 21 hores de dilluns a dissabte i de 12 a 14 hores i de 19 a 21 hores els diumenges.